Dolní Zálezly

Dolní Zálezly ( Salesel) je gmejna na sewjeru Čěskeje. Nadeńdźe so sydom kilometrow južnje měšćanskeho centruma Wusćow a słuša k Wusćanskemu wokrjesej.

 Geografija 
mini|left|Wuhlad z Mlynářův kamjenja do łobjoweje doliny z Dolnymi Zálezlymi a Sebuzínom (naprawo w pozadku)
Dolní Zálezly rozpřestrěwa so w přełamowej dolinje Łobja přez Čěske srjedźne horiny na lěwym brjoze rěki pod wuliwom rěčki Moravanki. Na sewjeru nadeńdu so hory Skalky (454 m), Černová (503 m) a Vaňovský vrch (561 m), na sewjerowuchodźe Pahorek (379 m) a Matrý (597 m), wuchodnje Varhošť (639 m), na juhu Trabice (429 m) a Deblík (459 m), na juhozapadźe Výsluní (364 m) a na zapadźe Dubický kopec (358 m) a Smrčník (368 m).

Susodne wsy su Podlešín a Chvalov na sewjeru, Němčí a Čeřeniště na sewjerowuchodźe, Kolibov na wuchodźe, Sebuzín na juhowuchodźe, Církvice a Dubičky na juhozapadźe, Dubice a Moravany na zapadźe kaž tež Stebno na sewjerozapadźe.

 Stawizny 
Prěnje pisomne naspomnjenje kulowca pochadźa z lěta 1057 ze załoženskeho wopisma Litoměřičanskeho kapitla. 

Wot 1847 do 1851 bu železniska čara z Drjeźdźan do Prahi natwarjena.

Němske wobydlerstwo bu po Druhej swětowej wójnje w lětomaj 1945/46 wućěrjene.

 Gmejnske rozrjadowanje 
Gmejna Dolní Zálezly oficielnje žane gmejnske dźěle nima.

 Zajimawostki 
 kapałka swj. Hany při nawsy, natwarjena 1780
 Mlynářův kámen, wuhladnišćo a krosnowanska skała, zapadnje wsy
 postawa swj. Jana Nepomuka
 postawa Ecce Homo
 dwórnišćo, natwarjene 1850–1851 po planach Aloisa Negrelli von Moldelbe

 Wotkaz 

 Žórła 

Kategorija:Sydlišćo při Łobju
Kategorija:Prěnje naspomnjenje 1057